Արաբկիր եւ Քանաքեռ Զեյթուն վարչական շրջանների ընդհանուր իրավասության դատարանում Աշոտ Մնացականյանի, Էդվարդ Թորոսյանի եւ Արսեն Թադեւոսյանի պաշտպաններ Վահագն Բաբայանն ու Էմիլ Խաչատրյանը հայտարարեցին, որ առաջադրված մեղադրանքներն անհիմն են, ապօրինի եւ չհիմնավորված: Շուրջ 5 ժամ ներկայացնելով պաշտպանական ճառը՝ պաշտպանները մանրամասն անդրադարձան տուժող Արմեն Փիրոյանի նախաքննական 14 եւ դատաքննական ցուցմունքներին, Փիրոյանի նախկին կին եւ Աշոտ Մնացականյանի ներկայիս ընկերուհի Ա.Հ.-ի հայտնած տեղեկություններին, վկա ոստիկանության գնդապետ Տարոն Բաղդասարյանի հարցաքննությանը: Պաշտպանական կողմը վստահեցրեց, որ սպանության փորձ տեղի չի ունեցել, այն էլ խուլիգանական դրդումներով եւխմբի կազմում: Հիշեցնենք, որ Աշոտ Մնացականյանը, Արսեն Մաթևոսյանն ու Էդվարդ Թորոսյանը մեղադրվում են խմբի կազմում խուլիգանական դրդումներով սպանության փորձ և որպես զենք օգտագործված առարկաների գործադրմամբ խուլիգանություն կատարելու մեջ: Ըստ մեղադրանքի հիմքում ընկած նյութերի՝ Արմեն Փիրոյանի եւ նախկին կնոջ պարզելու համար կնոջ ընկերը՝ Աշոտ Մնացականյանը, մի խումբ անձանց հետ հանդիպել է տուժողին եւ ծեծել նրան՝ փորձելով կյանքից զրկել: